Sei donne per l'assassino
<s>Sei donne per l'assassino (), poznat i po engleskom naslovu Blood and Black Lace () u međunarodnoj distribuciji, je italijansko-francusko-zapadnonjemački filmski triler snimljen 1964. u režiji Marija Bave, poznat kao prvi "pravi" giallo film, odnosno kao jedno od najuticajnijih ostvarenja u historiji žanra.</s>

<s>Glavni likovi filma su vlasnica modnog salona (čiji lik tumači Eva Bartok) i njen ljubavnik (čiji lik tumači Cameron Mitchell) koji ga koriste kao paravan za krijumčarenje kokaina.</s><s>Radnja prikazuje kako manekenke zaposlene u salonu postaju žrtvom maskiranog ubice čiji je cilj pronaći dnevnik jedne od njih sa kompromitirajućim detaljima.</s>

<s>Bava je prethodne godine snimio crno-bijeli film La ragazza che sapeva troppo, koji se zbog sličnosti teme i stila ponekad naziva prvim giallo filmom.</s><s>U slučaju Sei donne je, međutim, koristio ne samo film u boji, nego je i scenario, koji je u svom originalnom obliku imao rutinski i konvencionalni kriminalistički whodunnit zaplet iskoristio kao priliku za film gdje naglasak nije toliko na pronalaženju ubice koliko u prikazu načina na koji se vrše ubistva.</s><s>Pri tome su se koristile tehnike stvaranja napetosti koje su film žanrovski približile hororu, ali i izuzetna maštovitost, odnosno dotada rijetko viđana brutalnost likvidacija.</s><s>Te su scene snimane za manirističkom preciznošću i vještinom, te se Sei donne često navodi kao jedan od najboljih Bavinih filmova.</s><s>Bava je također, prepoznavši eksploatacijske potencijale, koristio i priliku da u filmu prikazuje što više oskudno odjevenih žena, a što je uključivalo i pojedine scene ubistava.</s><s>Time je stvorio mješavinu erotike i eksplicitnog nasilja, koja će postati jedna od bitnih odrednica ne samo giallo žanra, nego i kasnijeg slasher filma u Hollywoodu.</s>

<s>Uloge</s>

<s>Cameron Mitchell ...</s><s>Max Marian 
 Eva Bartok ...</s><s>Christina 
 Thomas Reiner ...</s><s>Inspektor Silvester 
 Ariana Gorini ...</s><s>Nicole 
 Dante DiPaolo ...</s><s>Frank
 Mary Arden ...</s><s>Peggy 
 Franco Ressel ...</s><s>Marquis Richard Morell 
 Lea Krugher ...</s><s>Greta  
 Claude Dantes ...</s><s>Tao-Li</s>

<s>Massimo Righi ...</s><s>Marco  
 Giuliano Raffaelli ...</s><s>Zanchin  
 Harriette White Medin ...</s><s>Clarice
 Luciano Pigozzi ...</s><s>Cesar Losarre 
 Francesca Ungaro ...</s><s>Isabella 
 Mary Carmosino ...</s><s>Manekenka 
 Heidi Stroh ...</s><s>Plavokosa manekenka
 Enzo Cerusico ...</s><s>Radnik na benzinskoj pumpi 
 Nadia Anty ...</s><s>Manekenka</s>

<s>Izvori</s>

<s>Vanjske veze</s>

<s>Italijanski filmovi
Francuski filmovi
Zapadnonjemački filmovi
Triler filmovi
Horor filmovi
Giallo filmovi
Authority control 2</s>

